മഹാബലേശ്വർ സെയിൽ

മറാഠി, കൊങ്കിണി ഭാഷകളിലെ ഒരു സാഹിത്യകാരനും അഖില ഭാരത കൊങ്കണി പരിഷദിന്റെ മുൻ അധ്യക്ഷനുമാണ് മഹാബലേശ്വർ സെയിൽ (ജനനം: 1943 ഓഗസ്റ്റ് 4).http://www.loksatta.com/vyakhtivedh-news/mahabaleshwar-sail-1430394/ ഇദ്ദേഹത്തിന്റെ ഹൗട്ടൺ എന്ന നോവലിനു 2016-ലെ സരസ്വതി സമ്മാൻ ലഭിച്ചിരുന്നു.

ആദ്യകാല ജീവിതം
1943 ഓഗസ്റ്റ് 4-ന് കർണാടകയിലെ ഉത്തര കന്നഡ ജില്ലയിലുള്ള മാജലി ഗ്രാമത്തിലെ കർഷക കുടുംബത്തിലാണ്  മഹാബലേശ്വർ സെയ്ൽ ജനിച്ചത്. പിതാവ് ഒരു പട്ടാളക്കാരനായിരുന്നു. പിതാവിന്റെ മരണശേഷം സ്കൂൾ പഠനം അവസാനിപ്പിച്ച മഹാബലേശ്വറിനു കൃഷിപ്പണി ചെയ്യേണ്ടതായി വന്നു. എട്ടാം ക്ലാസു വരെയാണ് ഔപചാരിക വിദ്യാഭ്യാസം. വർഷങ്ങൾക്കുശേഷം ഇന്ത്യൻ കരസേനയിൽ ചേർന്ന മഹാബലേശ്വർ 1965-ലെ ഇന്ത്യ-പാക് യുദ്ധത്തിൽ പങ്കെടുത്തിട്ടുമുണ്ട്.http://www.loksatta.com/vyakhtivedh-news/mahabaleshwar-sail-1430394/https://khabar.ndtv.com/news/literature/konkani-author-mahabaleshwar-sail-gets-saraswati-samman-1668148 1964-65 കാലഘട്ടത്തിൽ ഐക്യരാഷ്ട്രസഭ സമാധാന സേനയ്ക്കു വേണ്ടി ഇസ്രായേൽ-ഈജിപ്ത് അതിർത്തിയിലും സേവനമനുഷ്ഠിച്ചു.http://www.loksatta.com/vyakhtivedh-news/mahabaleshwar-sail-1430394/ പിന്നീട് വനം വകുപ്പിലും ഗോവ - ദാമൻ ദിയു പോലീസിലും ഇന്ത്യൻ തപാൽ വകുപ്പിലും പ്രവർത്തിച്ചു.http://www.thehindu.com/todays-paper/tp-national/tp-karnataka/Mahabaleshwar-Sail-chosen-for-Konkani-award/article15783290.ece

സാഹിത്യം
ആദ്യകാലത്ത് മറാഠി ഭാഷയിൽ എഴുതിത്തുടങ്ങിയ മഹാബലേശ്വർ സൈൽ പിന്നീട് കൊങ്കണി ഭാഷയിലും എഴുതുവാൻ ആരംഭിച്ചു. അദ്ദേഹത്തിന്റെ ആദ്യത്തെ കഥ സപ്താഹിക് നവയുഗ് മാസികയിലാണ് പ്രസിദ്ധീകരിച്ചത്.http://www.loksatta.com/vyakhtivedh-news/mahabaleshwar-sail-1430394/ മറാത്തിയിലും കൊങ്കിണിയിലുമായി ധാരാളം കഥകളും നോവലുകളും ബാലസാഹിത്യ കൃതികളും രചിച്ചു. 1996-ൽ രചിച്ച കാളി ഗംഗ ആണ് മഹാബലേശ്വർ രചിച്ച ആദ്യത്തെ കൊങ്കിണി നോവൽ.http://www.loksatta.com/vyakhtivedh-news/mahabaleshwar-sail-1430394/ കർണാടകയിലെ കാളി നദിയുടെ തീരത്തെ കർഷകരുടെ ജീവിതമാണ് ഈ നോവലിലെ പ്രതിപാദ്യവിഷയം. 1993-ൽ മഹാബലേശ്വർ സെയിൽ രചിച്ച തരംഗാ എന്ന ചെറുകഥയ്ക്ക് ആ വർഷത്തെ കേന്ദ്ര സാഹിത്യ അക്കാദമി അവാർഡ് ലഭിച്ചു. കൊങ്കിണി ഭാഷയിൽ അദൃഷ്ട്, അരണ്യകാണ്ഠ്, യുഗ് സംവാർ, ഖോൽ ഖോൽ മൂളാ, വിഖാർ വിൾഖോ, മാതി ആനി മലബ്, സൈം ദേവ്, താണ്ഡവ്, ബന്ധ് ദർവാസ എന്നീ നോവലുകളും രചിച്ചിട്ടുണ്ട്. അദൃഷ്ട് എന്ന നോവലിനെ ആസ്പദമാക്കി നിർമ്മിച്ച കൊങ്കിണി ചലച്ചിത്രമാണ് Paltadacho Munis.http://www.edristi.in/en/mahabaleshwar-sail-honoured-saraswati-samman-2016/ പഡ്തജേ താരു, തരംഗാ, ബയണേറ്റ് ഫൈറ്റിംഗ്, നിമാണോ അശ്വത്ഥാമാ, ഡൂൺ മൂളംചേ ഝാത് എന്നിവയാണ് മഹാബലേശ്വർ രചിച്ച ചെറുകഥാസമാഹാരങ്ങൾ.

രചനാശൈലി
മഹാബലേശ്വർ സെയിലിന്റെ നോവലുകളിൽ കരുത്തുറ്റ സ്ത്രീ കഥാപാത്രങ്ങളെ കാണാവുന്നതാണ്.
കർവാർ മേഖലയിൽ ഉപയോഗിക്കുന്ന കൊങ്കിണി ഭാഷാപദങ്ങൾ അദ്ദേഹത്തിന്റെ കൃതികളിൽ ധാരാളമായി കണ്ടുവരുന്നു.   കൊങ്കിണി ഭാഷയിൽ മഹാബലേശ്വർ രചിച്ച യുഗ് സംവാർ, മറാത്തി ഭാഷയിൽ രചിച്ച താണ്ഡവ് എന്നീ നോവലുകളിലെ പ്രതിപാദ്യവിഷയം ഗോവയിലെ മതവിചാരണയാണ്. രണ്ടു നോവലുകളും ഏറെ ചർച്ച ചെയ്യപ്പെട്ടിരുന്നു.https://harpercollins.co.in/book/age-of-frenzy/ ലഹരിമരുന്നു വിഷയം പ്രമേയമാക്കി വിഖാർ വിൽഖോ എന്നൊരു നോവലും മഹാബലേശ്വർ രചിച്ചിട്ടുണ്ട്.http://www.loksatta.com/vyakhtivedh-news/mahabaleshwar-sail-1430394/ മൺകലങ്ങൾ നിർമ്മിക്കുന്നവരുടെ ജീവിതം പശ്ചാത്തലമാക്കി രചിച്ച ഹാവ്ടൺ എന്ന നോവലിനു 2016-ലെ സരസ്വതി സമ്മാൻ ലഭിക്കുകയുണ്ടായി.http://www.loksatta.com/vyakhtivedh-news/mahabaleshwar-sail-1430394/http://www.loksatta.com/vyakhtivedh-news/mahabaleshwar-sail-1430394/

ബഹുമതികൾ
 കേന്ദ്ര സാഹിത്യ അക്കാദമി അവാർഡ് - 1993
 ഡോ. ടി.എം.എ. പൈ അവാർഡ് (1997)http://www.mangaloretoday.com/main/Vimala-V-Pai-Vishwa-Konkani-Award-to-Konkani-Novelist-Mahabaleshwar-Sail.html
 ഗോവ കലാ അക്കാദമി അവാർഡ് (1989, 1996)http://www.mangaloretoday.com/main/Vimala-V-Pai-Vishwa-Konkani-Award-to-Konkani-Novelist-Mahabaleshwar-Sail.html
 ഗോവൻ സർക്കാരിന്റെ സാംസ്കാരിക പുരസ്കാരം (2006)http://www.mangaloretoday.com/main/Vimala-V-Pai-Vishwa-Konkani-Award-to-Konkani-Novelist-Mahabaleshwar-Sail.html
 കഥാ പുരസ്കാരം (2007)http://www.mangaloretoday.com/main/Vimala-V-Pai-Vishwa-Konkani-Award-to-Konkani-Novelist-Mahabaleshwar-Sail.html
 ഗോവൻ സർക്കാരിന്റെ സാഹിത്യ പുരസ്കാരം (2007)http://www.mangaloretoday.com/main/Vimala-V-Pai-Vishwa-Konkani-Award-to-Konkani-Novelist-Mahabaleshwar-Sail.html
 വിമല വി. പൈ വിശ്വ കൊങ്കിണി സാഹിത്യ പുരസ്കാർ (2010)
 സരസ്വതി സമ്മാൻ (2016)http://www.thehindu.com/news/national/konkani-writer-gets-saraswati-samman/article17436790.ecehttp://www.loksatta.com/vyakhtivedh-news/mahabaleshwar-sail-1430394/

അവലംബം

പുറം കണ്ണികൾ


വർഗ്ഗം:കൊങ്കണി സാഹിത്യകാരന്മാർ
വർഗ്ഗം:മറാഠി സാഹിത്യകാരന്മാർ
വർഗ്ഗം:1943-ൽ ജനിച്ചവർ
വർഗ്ഗം:ഓഗസ്റ്റ് 4-ന് ജനിച്ചവർ
വർഗ്ഗം:കർണാടകയിൽ നിന്നുമുള്ളവർ
വർഗ്ഗം:സരസ്വതി സമ്മാൻ പുരസ്കാരം നേടിയവർ
വർഗ്ഗം:കേന്ദ്ര സാഹിത്യ അക്കാദമി പുരസ്കാരം ലഭിച്ചവർ